**МОДЕЛ УГОВОРА**

**о набавци услуге: Сервисирање и ремонт пољопривредне механизације**

**Партија 3. : Сервисирање трактора McCormick за ВЕ Сомбор**

**Закључен између:**

РС/МО/Војне установе „Дедиње“са седиштем у Београду, ул. Делиградска 40а,

ПИБ: 108341454; Матични број: 17864955; Број рачуна: 840-1188664-50, код НБС – УЗТ

Мејл: office@vudedinje.com

кога заступа по овлашћењу министра одбране ЦЛ мастер Александар Радибратовић,

(у даљем тексту: **Наручилац**)

и

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

матични број: \_\_\_\_\_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_\_\_,

бр. рачуна \_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

тел.\_\_\_\_\_\_\_\_\_\_\_fax::\_\_\_\_\_\_\_\_\_\_\_\_\_\_

(у даљем тексту: извршилац), с друге стране

Основ уговора:

ЈН Број: 0037/2022

Број и датум одлуке о додели уговора: 767-\_\_\_ од \_\_\_\_\_\_.2022. године

Понуда изабраног понуђача бр. \_\_\_\_\_\_\_\_\_\_ од \_\_\_\_\_\_\_\_\_\_.2022. године

**ПРЕДМЕТ И РОК ВАЖЕЊА УГОВОРА**

Члан 1.

Предмет овог уговора је набавка услуга: Сервисирање трактора McCormick за ВЕ Сомбор.

Спецификација јединичних цена и услуга је дата у следећој табели:

|  |  |  |  |  |  |
| --- | --- | --- | --- | --- | --- |
| **Р.бр.** | **Назив** | **Јед. мере** | **Кол.** | **Цена по јед. мере без ПДВ** | **Вредност без ПДВ-а** |
| **1.** | **2.** | **3.** | **4.** | **5.** | **6.** |
| 1. | Дијагностика и замена делова по прегледу калибрација мењача трактора | ком. | 1 |  |  |

Уговор се закључује на период од годину дана од дана закључења.

**УГОВОРЕНА ЦЕНА**

**Члан 2.**

Уговор се закључује на износ процењене вредности јавне набавке и износи:

* =**\_\_\_\_\_\_\_\_\_\_\_\_\_** РСД без ПДВ-а,
* =**\_\_\_\_\_\_\_\_\_\_\_\_\_** РСД са ПДВ-ом.

Коначна вредност уговора утврдиће се према стварно извршеним услугама уписаним и потписаним у радном налогу - записнику, уз примену уговорених јединичних цена за све врсте услуга, наведене у Спецификацији цена, у чл. 1. став 2. овог Уговора, а на основу понуде понуђача која је код наручиоца заведена под бр. \_\_\_\_\_\_\_\_\_\_ од \_\_\_\_\_\_\_\_\_\_\_.2022. године.

**РОК, НАЧИН И МЕСТО ИЗВРШЕЊА УСЛУГЕ**

**Члан 3.**

Сервисирање односно одржавање (поправка) трактора и комбајна обухвата дијагностику и отклањање уочених кварова – недостатака и његово стављање у редовну функцију, а према налогу наручиоца.

Рок за преузимање трактора/комбајна на рад не може бити дужи од 1 (једног) радног дана, од дана пријема писменог налога наручиоца.

Рок за извршење услуге сервиса и поправки је \_\_\_\_\_\_дана (не дужи од 5 радних дана) од дана када извршилац услуге преузме исте у рад.

Понуђач се обавезује да обезбеди потрошни материјал, уграђује резервне делове и додатну опрему, а све у складу са нормативима и препорукама произвођача конкретне робне марке трактора/комбајна или опреме, а које по квалитету гарантују исправан рад истих и безбедно учествовање у саобраћају. Цена резервних делова фактурисаће се по важећем ценовнику извршиоца на дан уградње. Понуђач је дужан да уз фактуру доставља извод из важећег ценовника уграђених резервних делова.

**Члан 4.**

Место пружања услуга је Војна економија Сомбор, Апатински пут б.б. или пословни простор – сервис наручиоца у \_\_\_\_\_\_\_\_\_\_\_\_\_\_\_\_\_\_\_\_\_\_\_, ул. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_\_\_\_.

**КВАЛИТАТИВНИ И КВАНТИТАТИВНИ ПРИЈЕМ**

**Члан 5.**

За све време реализације Уговора представници наручиоца и извршиоца ће вршити квалитативни и квантитативни пријем извршених услуга и сачињавати Записник о извршеним услугама.

Уколико се уоче недостаци, представници наручиоца и извршиоца ће недостатке записнички констатовати.

Извршилац се обавезује да отклони утврђене недостатке одмах по записничком констатовању недостатака, а најкасније у року од два дана.

Ако Извршилац не изврши предмет Уговора у роковима и на начин одређен Уговором, дужан је да плати Наручиоцу казну од 2%о (промила) од уговорене цене из члана 2. став 1. Уговора за сваки дан закашњења, с тим да укупан износ уговорне казне не може прећи 5% уговорене цене. Приликом исплате Наручилац ће умањити износ на рачуну за износ уговорне казне из става 1. овог члана. За умањење новчаног износа рачуна Наручилац није обавезан да тражи сагласност Извршиоца, али је дужан да га у року од осам дана писмено обавести о разлозима извршеног умањења.

**ГАРАНТНИ РОК И РЕКЛАМАЦИЈЕ**

**Члан 6.**

Гарантни рок за извршене услуге и уграђен материјал не може бити краћи од 12 месеци од дана извршене услуге и потписивања Записника о квалитативном и квантитативном пријему услуге. Уколико Наручилац констатује да је дошло до квара на трактору и комбајну који је у директној вези са извршеном услугом и уграђеним резервним деловима, а од кога није прошло више од 12 (дванаест) месеци, Извршилац се обавезује да о свом трошку доведе трактор и комбајн у исправно радно стање.

Рекламације на квалитет извршених услуга врше се писаним путем. Уколико извршене услуге не одговарају уговореним услугама, односно имају видљиве мане, наручилац је дужан да о томе у року од 2 (два) дана од дана преузимања истих писмено, а у хитним случајевима усмено, обавести извршиоца услуга и захтева поновно извршење услуга.

Рок за решавање рекламације не може бити дужи од 2 (два) дана од дана састављања записника о квантитативно – квалитативној примопредаји или од дана писменог обавештења Извршиоца.

**РОК И НАЧИН ПЛАЋАЊА**

**Члан 7.**

Наручилац се обавезује да ће извршиоцу исплатити вредност извршене услуге, у складу са чланом 2. овог Уговора, на рачун извршиоца број \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_\_\_\_\_ у законском року од 45 дана од сваке извршене услуге и издавања фактуре.

Фактура мора бити регистрована у складу са Правилником о начину и поступку регистровања за приступ систему електронских фактура, начину приступања и коришћења система електронских фактура и начину коришћења података који су достаупни у систему електронских фактура („Службени гласник РС“, бр.69/2021, 132/2021 и 46/2022).

**ФИНАНСИЈСКО ОБЕЗБЕЂЕЊЕ**

**Члан 8.**

Извршилац се обавезује да у моменту потписивања уговора, достави следећe средствo финансијског обезбеђења испуњења својих уговорних обавеза:

1) **Бланко сопствену меницу**, која мора бити евидентирана у Регистру меница и овлашћења Народне банке Србије. Меница мора бити оверена у складу са статусном документацијом и потписана од стране лица овлашћеног за заступање а уз исту мора бити достављено **попуњено менично овлашћење – писмо**, оверено у складу са статусном документацијом, са назначеним износом од 10% од укупне вредности уговора без ПДВ-а, уз назнаку да је издата меница неопозива, безусловна и на први позив наплатива, уколико извршилац не испуњава своје обавезе из уговора. Рок важења менице је 30 дана дуже од трајања уговора.

2) **Картон депонованих потписа** код пословне банке овлашћених лица која су потписала бланко меницу.

3**) Потврду** да је меница евидентирана у регистру меница и овлашћења који води НБС;

4) Примљена меница може се попунити и наплатити у складу са меничним писмом-овлашћењем под условом да извршилац не извршава уговорене обавезе.

**РАСКИД, ИЗМЕНЕ И ДОПУНЕ УГОВОРА**

**Члан 9.**

Уговор се може раскинути споразумно, са отказним роком од 8 (осам) дана. Отказни рок тече од дана писменог споразума о раскиду Уговора.

У случају једностраног раскида Уговора, страна која је скривила раскид, дужна је да другој уговорној страни надокнади штету.

Уколико извршилац не изврши услугу у складу са одредбама овог уговора, наручилац може отказати уговор, и овлашћен је да пун износ штете настале због неизвршених услуга наплати из средства финансијског обезбеђења (менице), за добро извршење посла.

**Члан 10.**

Промене Уговора важиће само уколико су сачињене у писменој форми, уз обострану сагласност уговорних страна, о чему се сачињава анекс Уговора.

**СПОРОВИ**

**Члан 11.**

Уговорне стране су сагласне да ће се на међусобне односе који нису дефинисани Уговором, примењивати одредбе Закона о облигационим односима.

**Члан 12.**

Уговорне стране су сагласне да ће све евентуалне спорове који проистекну из Уговора решавати споразумно.

У случају да настали спор није могуће решити споразумом, уговорне стране су сагласне да ће за њихово решавање бити надлежан Привредни суд у Београду.

**ЗАВРШНЕ ОДРЕДБЕ**

**Члан 13.**

Овај уговор сачињен је у 4 (четири) истоветна примерка који имају снагу оригинала, од којих свака уговорна страна задржава по 2 (два) примерка.

**НАРУЧИЛАЦ ИЗВРШИЛАЦ**

**ВОЈНА УСТАНОВА „ДЕДИЊЕ“ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ПО ОВЛАШЋЕЊУ**

**МИНИСТРА ОДБРАНЕ (Потпис овлашћеног лица)**

**цивилно лице**

**мастер Александар Радибратовић**